**Līvānu novada pašvaldības**

**Rožupes pamatskolas**

**pašnovērtējuma ziņojums**

Rožupe, 23.10.2024.

SASKAŅOTS

Līvānu Izglītības pārvaldes vadītāja

(dokumenta saskaņotāja pilns amata nosaukums)

 Ilze Vanaga

 (vārds, uzvārds)

**1.** **Izglītojamo skaits un īstenotās izglītības programmas 2023./2024. mācību gadā**

|  |  |  |  |  |
| --- | --- | --- | --- | --- |
| **Izglītības programmas nosaukums**  | **Izglītības****programmas** **kods** | **Licence** | **Izglītojamo skaits mācību gada sākumā** | **Izglītojamo skaits mācību gada beigās** |
| Nr. | Licencēšanasdatums |
| Pirmsskolas izglītības programma | 0101 11 11 | V – 2888 | 2010.gada 15.septembrī | 25 | 20 |
| Pamatizglītības programma | 2101 11 11 | V – 2889 | 2010.gada 15.septembrī | 69 | 25 |
| Speciālās pamatizglītības programma izglītojamajiem ar mācīšanās traucējumiem | 21015611 | V – 1277  | 2019. gada 4. jūnijā | 1 | 1 |
| Speciālās pamatizglītības programma izglītojamajiem ar garīgās attīstības traucējumiem | 21015811 | V – 3873  | 2020. gada 26. augustā | 2 | 2 |

**2. Izglītības iestādes darbības un izglītības programmas īstenošanas kvalitātes mērķi**

* 1. Izglītības iestādes misija –

Izglītības iestāde, kur, sadarbojoties skolēniem, pedagogiem un vecākiem, tiek veidota iekļaujoša un ilgtspējīga vide, kurā katram skolēnam ir iespēja iegūt kvalitatīvu izglītību, attīstīt savas spējas un intereses.

2.2 Izglītības iestādes vīzija par izglītojamo –

Rožupes pamatskola ir vieta katra bērna izaugsmei, savstarpējam atbalstam un pozitīvām attiecībām. Skolēns ir ieguvis zināšanas un prasmes lielu dzīves mērķu sasniegšanai, prot rūpēties par sevi un citiem, darīt šo pasauli labāku.

* 1. Izglītības iestādes kvalitātes mērķi –

Izveidot iekļaujošas izglītības vidi, ievērojot bērnu individuālās vajadzības.

Sekmēt izglītojamo pašvadību un pozitīvu mācīšanās pieredzi 21. gadsimta kompetenču apguvei.

Izglītības kvalitāti veicināt ar skolas kā mācīšanās organizācijas izveidi un darbību.

**2.1.1. 2023./2024. mācību gada darba prioritātes un sasniegtie rezultāti**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 | a) kvalitatīvi |  |
| Pašvadītas mācīšanās stratēģiju ieviešana mācīšanas un mācīšanās procesā, mācību stundas efektivitātes pilnveidei | Mācību procesā visi pedagogi apzināti, mērķtiecīgi un aktīvi iesaista izglītojamos, iesaistot pušu mijiedarbībai. Sekmēt izglītojamo spēju efektīvi izmantot mācību procesā informācijas tehnoloģijas, digitālos mācību līdzekļus, platformās, interneta resursus, veicinot pašvadītu mācību prasmju attīstību klātienes mācību stundās un attālinātā mācību darba formās. | Daļēji sasniegts.Katrs pedagogs savām mācību stundām uzdevumus pielāgo izglītojamo individuālajam spējām. Mācību stundās iespēju robežās tiek izmantotas IT, bet, bezvadu interneta pārklājuma kvalitāte neatbilst vajadzībām |
| b) kvantitatīvi |  |
| Tiek vērotas pedagogu stundas. Pedagogu tālākizglītība tiek plānota atbilstoši skolas izvēlētajām prioritātēm kopā un individuālajām attīstības vajadzībām profesionālās kompetences pilnveidei(t.sk. digitālo prasmju pilnveide mācīšanas un mācīšanās procesā). Pašvadītas mācīšanās ceļveža (no Skola 2030 portāla) kā metodiskā materiāla pielietojums pedagogiem, skolēniem un vecākiem. Labās prakses piemēri (pieredzes apmaiņa) vienotā skolas digitālā krātuvē. | Daļēji sasniegts.Administrācija ir novērojusi 20 % mācību stundu un pedagogam sniegusi atgriezenisko saiti.Sava darbā pedagogi pielieto materiālus no Skola 2030 portāla.Pedagogi veic savstarpējo mācību stundu vērošanu, sniedz atgriezenisko saiti (grūtības sagādā mācību stundu savstarpējo vērošanu saplānošana). Pedagogi dalās ar iegūtajām atziņām, metodiskajiem materiāliem no kursiem, semināriem un savu darba pieredzi. |
| Nr.2 | a) kvalitatīvi |  |
| Sekmēt skolotāju palīga darba efektivitāti iekļaujošās mācību vides pilnveidošanā. | Skolotāju palīgs ir reāls mācību priekšmeta pedagoga palīgs un atbalsts mācību procesa laikā. Izglītojamais mācību stundā jūtas droši un var aktīvi iesaistīties mācību stundas norisē.Mācību priekšmetu skolotājs un skolotāja palīgs savstarpēji sadarbojas un nejūt psiholoģisku diskomfortu. Skolotāja palīgs izstrādā darbības plānu, kas palīdz izglītojam uzlabot ikdienas vērtējumus.  | Sasniegts.Skolotāja palīgam ir izstrādāts darbības plāns, kas palīdz izglītojamajiem ar mācīšanās, uzvedības traucējumiem un izglītojamajiem ar garīgās attīstības traucējumiem sasniegt sasniedzamo rezultātu.Skolotāja palīgs aktīvi sadarbojas ar mācību priekšmetu skolotājiem un ir liels atbalsts izglītojamajiem ar mācīšanās, uzvedības traucējumiem un izglītojamajiem ar garīgās attīstības traucējumiem. |
| b) kvalitatīvi |  |
| 100% apjomā mācību priekšmeta pedagoga darba atslogojums ir skolotāja palīgs. 1x mēnesī notiek skolotāja palīga un mācību priekšmeta pedagogu sanāksmes par savstarpējo sadarbību un palīdzības sniegšanu izglītojamam. | Daļēji sasniegts.Reizi mēnesī notiek skolotāja palīga un mācību priekšmeta pedagogu sanāksmes, kur tiek pārrunāti izglītojamo sasniegumi un izvirzīti tālākie mērķi.Skolotāja palīga piedalīšanās mācību procesā atvieglo 60% priekšmetu pedagogu darbu. |

**2.2.2. Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā (kvalitatīvi un kvantitatīvi)**

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| Nr.1 | a) kvalitatīvi |
| Popularizēt latviešu valodu ka valstisko identitāti, pamatvērtību.  | Mazākumtautību izglītojamie ikdienas saziņai izvēlas latviešu valodu, apzinās latviskās pamatvērtības. |
| b) kvantitatīvi |
| 100% izglītības iestādē saziņai mācību stundās, starpbrīžos tiek lietota latviešu valoda.  |
| Nr.2 | a) kvalitatīvi |
| Izglītības iestādē katram izglītojamajam, pedagogam ir izaugsmes mērķis. | Tiek veidots atbalsta mehānisms katram izglītojamajam un izglītības iestādes darbiniekam. Tiek turpināts darbs pie Izaugsmes sarunu organizēšanas.Pedagogiem ir organizēta profesionālās kompetences pilnveide iekļaujošās izglītības jomā.  |
| b) kvantitatīvi |
| Ar 70% izglītojamo vai izglītojamo un viņa vecākiem tiek organizētas Izaugsmes sarunas. 60% pedagogu ir apmeklējuši profesionālās kompetences pilnveides seminārus, lekcijas, kursus iekļaujošās izglītības jomā. |

1. **Kritēriju izvērtējums /stipro pušu un turpmāko attīstības vajadzību aspektā/**

**3.1. Kvalitātes joma KVALITATĪVAS MĀCĪBAS**

**3.1.1. Kritērija “MĀCĪŠANA UN MĀCĪŠANĀS” kvantitatīvais un kvalitatīvais izvērtējums**

Būtiskākie iegūtie dati, informācija un secinājumi no mācību stundu/nodarbību vērošanas:

1. Mācību stundas sasniedzamā rezultāta (izglītojamajiem saprotama) izvirzīšana; 80% no vērotajam mācību stundām.
2. Metožu dažādība, lai sasniegtu stundai paredzēto sasniedzamo rezultātu; 85% no vērotajām mācību stundām.
3. Iekļaujošā izglītība; 70% no vērotajam mācību stundām.
4. Pašvadīta mācīšanās; 65% no vērotajām mācību stundām.

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei | Izglītības iestādē tiek veidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei. Katru semestri tiek veikta mācību stundu un pirmsskolas grupas nodarbību vērošana ne mazāk kā 20 % | Motivēt izglītojamos apgūt zināšanas pašvadīti. Administrācijai turpināt mācību stundu un pirmsskolas nodarbību vērošanu un sniegt atgriezenisko saiti.Turpināt savstarpējo mācību stundu vērošanu.  |
| Izglītības procesa plānošanas un īstenošanas efektivitāte un kvalitāte \* | Pedagogi plāno mācību un audzināšanas procesu un to īsteno pārsvarā efektīvi. Pedagogi nosaka mācību stundu SR. Izglītojamajiem tie ir saprotami. Mācību stundai ir trīs daļas – ierosināšana, apjēgšana un refleksija. Pedagogi palīdz izglītojamajiem izprast kā mācīties, modelē mācīšanos, skaidro uzdevumus, palīdz veidot jaunus ieradumus. Pedagogi – izglītojamajiem, izglītojamie – izglītojamajiem sniedz AS. | Ņemot vērā katras klases mācību apguves līmeni un izglītojamo īpatnības, pielāgo mācību stundas struktūru.Tiekties uz efektīvu mācību stundu. |
| Izglītības procesa diferenciācija, individualizācija un personalizācija \*\* | Mācību stundās tiek veikta mācību un audzināšanas procesa diferenciācija un individualizācija, to pielāgojot atbilstoši izglītojamo spējām, vajadzībām un interesēm. Pedagogi ņem vērā izglītojamo gatavību mācībām, piedāvājot dažāda izziņas līmeņa uzdevumus, pēc iespējas ņemot vērā izglītojamo intereses, kā arī izglītojamo mācīšanās vajadzības. Mācību un audzināšanas procesā tiek pielāgoti sasniedzamie rezultāti, mācību satura apguves secība, struktūra, metodes un metodiskie paņēmieni.  | Lielāku vērību pievērst mazākumtautības izglītojamajiem.Turpināt pielāgot mācību materiālus individuālajam darbam.  |
| Mācību sasniegumu vērtēšanas kārtība | Ir izstrādāta mācību sasniegumu vērtēšanas kārtība. Pedagogi izprot mācību sasniegumu vērtēšanas kārtību un ievēro to. Izglītojamie un vecāki ir informēti par mācību sasniegumu vērtēšanas kārtību, daļēji izprot formatīvās un summatīvās vērtēšanas atšķirības un sasniedzamos rezultātus.  | Turpināt izstrādāt snieguma līmeņu aprakstus prasmēm.Padziļināt vecāku izpratni par vērtēšanas kārtību un atšķirību starp formatīvo un summatīvo vērtēšanu.Veidot izglītojamo un vecāku izpratni par svērtajiem vērtējumiem. |
| Izglītības iestādes individualizēta un/vai personalizēta atbalsta sniegšana izglītojamiem | Izglītības iestādē ir sistēma, kā tiek diagnosticēts un sniegts individualizēts un/vai personalizēts atbalsts izglītojamiem. Tās nodrošināšanā iesaistās izglītības iestādes administrācija, pedagogi un atbalsta personāls, Skolotāju palīgs ir mācību priekšmeta pedagoga palīgs un atbalsts mācību procesa laikā. Mācību priekšmetu skolotājs un skolotāja palīgs savstarpēji sadarbojas.Atbalsts tiek nodrošināts izglītojamajiem ar speciālām vajadzībām, izglītojamajiem ar mācīšanās grūtībām un arī talantīgiem izglītojamajiem.  | Turpināt sadarbību ar atbalsta personālu. Izglītības iestāde regulāri izvērtē sniegtā atbalsta efektivitāti, pilnveido atbalstu izglītojamajiem. |
| Izglītības procesa īstenošana pirmsskolas izglītības programmā\*\*\*\* | Izglītības iestāde plāno un ievieš lietpratībā balstīto mācību saturu, īsteno to rotaļnodarbībās dienas garumā. Pirmsskolas un sākumskolas pedagogi savstarpēji sadarbojas, lai par izglītojamajiem, kuri uzsāk mācības 1.klasē, būtu zināmas katra bērna individuālās spējas un vajadzības. | Turpināt vispusīgu izglītojamo izpēti. Pedagogi dalās savstarpējā pieredzē.  |

Kritērija “MĀCĪŠANA UN MĀCĪŠANĀS” pašvērtēšanā iegūtais rezultāts atbilst kvalitātes vērtējuma līmenim **Labi** *(Izcili / Ļoti labi / Labi / Jāpilnveido / Nepietiekami*).

\* -*netiek vērtēts izglītības iestādēs, kurās tiek īstenota tikai pirmsskolas izglītības programma*

\*\* -*netiek vērtēts izglītības iestādēs, kurās tiek īstenota tikai pirmsskolas izglītības programma un/vai tikai profesionālās ievirzes izglītības programma*

\*\*\* -*tiek vērtēts tajās izglītības iestādēs, kurās tiek īstenota izglītības ieguve ģimenē*

\*\*\*\* -*tiek vērtēts tajās izglītības iestādēs, kurās tiek īstenota pirmsskolas izglītības programma*

**3.2. Kvalitātes joma LABA PĀRVALDĪBA**

**3.2.2. Kritērija “ADMINISTRATĪVĀ EFEKTIVITĀTE” kvantitatīvais un kvalitatīvais izvērtējums**

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes vadītāja, izglītības iestādes darba pašvērtēšanas un attīstības plānošanas kvalitāte un efektivitāte | Iestādes plānošanas un pašvērtēšanas procesā tiek iesaistītas visas mērķgrupas.Iestādes darbiniekiem ir vienota izpratne par iestādes vērtībām, mērķiem. Visas mērķgrupas līdzdarbojas vienotu mērķu sasniegšanai.  | Iestādes plānošanas un pašvērtēšanas procesā turpināt aktīvi iesaistīt izglītojamos un viņu vecākus. |
| Personāla pārvaldības efektivitāte | Vadītājs deleģē pienākumus un atbildību izglītības iestādes darbiniekiem. Reizēm konkrētu vadības uzdevumu veikšanā iesaista citu mērķgrupu pārstāvjus. Visām iesaistītajām mērķgrupām ir izpratne par kopīgi sasniedzamajiem rezultātiem. Personāls ir stabils, profesionāls, vēlas sasniegt iestādes kopīgi definētos mērķus. Personāla mainība notiek objektīvu iemeslu dēļ. | Turpināt izglītības iestādē nodrošināt labbūtību tā, lai personāla mainība notiktu tikai objektīvu iemeslu dēļ. |
| Izglītības iestādes vadības komandas darba efektivitāte un sasaiste ar izglītības attīstības un/vai nozares politikas mērķiem | Vadības komanda nodrošina izglītības iestādes pārvaldību un darbības efektivitāti. Katru mācību gadu veic iekšējo noteikumu izvērtēšanu, izglītības iestādes un izglītības programmu pašvērtēšanu. | Kopā ar dibinātāju vienoties un definēt izglītības kvalitātes mērķus.Piedalīties pašvaldības attīstības programmas izstrādes izglītības darba grupā. |
| Izglītības iestādes vadītāja zināšanas un izpratne par finanšu un resursu efektīvu pārvaldību | Vadītājam ir nepieciešamās zināšanas un izpratne par iestādes finanšu un materiāltehnisko resursu efektīvu pārvaldību. Tiek piesaistītas finanses realizējot projektus.  | Ar projektu palīdzību turpināt piesaistīt finanšu līdzekļus gan izglītības iestādes apkārtējās vides sakārtošana (sporta laukums, estrāde utml.), gan dažādām aktivitātēm.  |

Kritērija “ADMINISTRATĪVĀ EFEKTIVITĀTE” pašvērtēšanā iegūtais rezultāts atbilst kvalitātes vērtējuma līmenim **Labi** *(Izcili / Ļoti labi / Labi / Jāpilnveido / Nepietiekami*).

**3.3.3. Kritērija “VADĪBAS PROFESIONĀLĀ DARBĪBA” kvantitatīvais un kvalitatīvais izvērtējums**

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes vadītāja zināšanas, izpratne par izglītības iestādes darbības tiesiskumu, prasme izstrādāt un atjaunot tiesību aktus | Izglītības iestādes vadītājs darba amata pienākumus veic atbilstoši amata aprakstam. Apzinās savas stiprās puses un tās kvalitatīvi izmanto savā darbā.  | Pēc vajadzības izstrādāt un atjaunot tiesību aktus. |
| Izglītības iestādes vadītāja zināšanas par līderības stratēģijām un taktikām, prasme pieņemt lēmumus un uzņemties atbildību | Lai pieņemtu demokrātiskus lēmumus, notiek komunikācija, konsultācija ar kolēģiem. Pieņemtie lēmumi tiek argumentēti. Izglītības iestādes vadītājs pieņem nepieciešamos lēmumus, tostarp nepopulārus lēmumus.Iestādes vadītājs ir atvērts inovācijām, iesaistās projektu sagatavošanā un realizēšanā. | Personālam sniegt/saņemt konstruktīvu atgriezenisko saiti. |
| Izglītības iestādes vadītāja komunikācija | Izglītības iestādes vadītājam ir izpratne un ikdienā lieto dažādus komunikācijas veidus (stratēģiskā, krīzes, ikdienas komunikācija).  | Personālam dot un saņemt konstruktīvu atgriezenisko saiti. Saņemt no dibinātāja atgriezenisko saiti. |
| Izglītības iestādes vadītāja ētiskums | Izglītības iestādes vadītājs ievēro Līvānu novada pašvaldības Ētikas kodeksu. Skolas darbinieku vidū sekmē, lai valdītu cieņpilnas attiecības (Regulāri aprunājas, lai monitorētu skolas darbinieku labbūtības līmeni). | Iedzīvināt ikdienas darbā iestādes definētās vērtības. |
| Izglītības iestādes vadītāja izpratne par izglītības attīstības, tostarp izglītības kvalitātes, un/vai nozares politikas mērķiem un sasniedzamajiem rezultātiem | Izglītības iestādē tiek veidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei. | Sadarbībā ar dibinātāju vienoties un definēt izglītības kvalitātes mērķus. |
| Izglītības iestādes vadītāja profesionālā kompetence audzināšanas, mācīšanas un mācīšanās jautājumos | Izglītības iestādes vadītājam ir plašas zināšanas un izpratne par audzināšanas, mācīšanas un mācīšanās jautājumiem, lai vadītu izglītības iestādi, informācija par aktualitātēm pedagoģijā, skolvadībā un pārvaldībā.Ir vienota vīzija ar skolas darbiniekiem, izglītojamajiem un vecākiem. Izglītības iestādes vadītājs pārzina stratēģisko plānu kā šo vīziju īstenot, pārvērst darbībā. | Regulāri aktualizēt iekšējos normatīvos aktus, kas nodrošina kvalitatīvu audzināšanas, mācīšanas un mācīšanās procesa organizēšanu. |

Kritērija “**VADĪBAS PROFESIONĀLĀ DARBĪBA**” pašvērtēšanā iegūtais rezultāts atbilst kvalitātes vērtējuma līmenim **Labi** *(Izcili / Ļoti labi / Labi / Jāpilnveido / Nepietiekami*).

**4. Informācija par lielākajiem īstenotajiem projektiem un to rezultātiem 2023./2024. mācību gadā**

* 1. Projekta īsa anotācija un rezultāti.

Viduslatgales pārnovadu fonda projekts. Projekts ,,Svaigā gaisā domas raisās.” Labiekārtots pirmsskolas grupu rotaļu laukums.

* 1. Projekta īsa anotācija un rezultāti.

Viduslatgales pārnovadu fonda projekts. Seno amata prasmju iepazīšana. Kalēja amats.

Apmeklētas kalēja meistardarbnīcas. Iegādātas saktiņas.

* 1. Projekta īsa anotācija un rezultāti.

Erasmus + projekts ,,Sabiedriski, sociāli, pilsoniski aktīvs jaunietis – demokrātijas balsts.”

Aktivitātes, meistarklases, diskusijas utml. jauniešiem. Jaunieši apguva zināšanas par pilsonisko līdzdalību un noteiktas prasmes līdzdarboties demokrātisko vērtību stiprināšanā.

* 1. Projekta īsa anotācija un rezultāti.

Jauniešu inciatīvu mazo grantu projekts ,,Latviskās Veļu dienas tradīcijas cauri laikiem.”

Jaunieši caur aktivitātēm iepazīst latviskās Veļu dienas tradīcijas.

1. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību)

|  |  |  |
| --- | --- | --- |
| **Prioritāte 2024./2025.** | **Prioritāte 2025./2026.** | **Prioritāte 2026./2027.** |
| Stiprināt izglītojamo valstisko apziņu, lojalitāti un piederību skolai, novadam, pilsētai, valstij, izkopt skolas tradīcijas. | Veicināt izglītojamo sociāli emocionālo audzināšanu un pozitīvu, cieņpilnu uzvedību. | Nodrošināt atbalstu mācību un audzināšanas darbā ikvienam izglītojamam, veicot aktīvas, kritiski domājošas, uz sadarbību vērstas un brīvas personības attīstību, ņemot vērā izglītojamā individuālās spējas un intereses. |

* 1. 2-3 teikumi par galvenajiem secinājumiem pēc mācību gada izvērtēšanas

Izglītības iestādē liela uzmanība tiek veltīta pilsoniskās piederības, nacionālās un valstiskās identitātes nostiprināšanai, organizējot dažādus pasākumus, kas veicinājis izglītojamo pašiniciatīvu, atbildību un lepnumu par izglītības iestādi un vietu, kur viņi mācās un dzīvo.

Mācību gada laikā ir palielinājusies Skolēnu pašpārvaldes iniciatīva izglītības iestādes pasākumu organizēšanā un izglītības iestādes demokrātiskajā attīstībā.

1. **Absolventu tālākizglītība**

|  |  |  |  |  |  |
| --- | --- | --- | --- | --- | --- |
| **Klases audzinātājs** | **Skolēnu skaits** | **Vidusskola** | **Ģimnāzija** | **Profesionālā izglītība** | **Neieguva pamatizglītību** |
| Marta Vilcāne | 11 | 4 | 1 | 3 | 3 |

2023./2024. māc. g. no vienpadsmit 9. klases beidzējiem Rožupes pamatskolu absolvēja 8 skolēni, no kuriem 4 jeb 50% izvēlējušies mācības vidusskolā, 1(12,%) no tiem ģimnāzijā. Daļa absolventu izvēlējušies apgūt profesionālo izglītību tehnikumos(3; 38%).

7.-9. klašu skolēniem ir iespēja saņemt individuālās karjeras konsultācijas, lai izvēlētos piemērotāko profesiju un izglītības iestādi. 2023./2024. m.g. šo iespēju izmantoja divi 9.klases skolēni. Lai arī skolēnu skaits, kuri apmeklēja IKK ir neliels, tomēr šie skolēni nāca regulāri un mērķtiecīgi izvēlējās turpmāko izglītības iestādi. Skolēni informāciju ieguva arī karjeras izglītības stundās, tiekoties ar citiem skolas absolventiem, apmeklējot vietējos uzņēmumus un iestādes. Skolā viesojās arī citu izglītības iestāžu pārstāvji, piemēram, no Latgales Industriālā tehnikuma, Valmieras Tehnikuma, Rīgas Tūrisma un radošās industrijas tehnikuma u.c.

**7. Citi sasniegumi, t.sk., secinājumi par valsts pārbaudījumu rezultātiem, un cita izglītības iestādei būtiskā informācija**

**CE rezultāti pamatskolas posmā**

|  |  |  |  |
| --- | --- | --- | --- |
|  | Darba izpildes procenti | Kārtotāju skaits |  |
| **Latviešu valoda** |  |  |  |
| Skolā (%) | 48,3% | 11 |  |
| Valstī (%) | 59,1% |  |  |
| **Svešvaloda** |  |  |  |
| Skolā (%) | 26,1% | 10 |  |
| Valstī (%) | 63,9% |  |  |
| **Matemātika** |  |  |  |
| Skolā (%) | 37,3% | 7 |  |
| Valstī (%) | 43,2% |  |  |

Angļu valodas CE rezultātu vidējais rādītājs ir vairāk kā uz pusi zemāks (26,1%) nekā vidēji valstī (63,9%), kā arī zemākais rādītājs skolā no visiem kārtotajiem VPD.

Latviešu valodas CE rezultātu vidējais rādītājs (48,3%) ir augstākais no visiem trim skolā kārtotajiem CE, kā arī tikai par 10,3% mazāks nekā vidēji valstī (59,1%).

CE matemātikā vidējais rādītājs ir līdzīgs valsts vidējam rādītājam. Attiecīgi - Rožupes pamatskolā 37,3%, valstī 43,2%.

**8. Informācija par izglītības iestādes akreditācijā un izglītības iestādes vadītāja profesionālās darbības novērtēšanā norādīto uzdevumu izpildi** (ja attiecināms)

**Izglītības iestādes vadītājs: Inga Kūkusiliņa**